Almòdis de la Marcha

Almòdis de la Marcha, vaduda en 1020 (?), morta lo 1èr de noveme de 1071, hilha de Bernat I, comte de la Marcha, e d'Amèlia e sòr de Lúcia de la Marcha, qu'estó comtessa de Tolosa e Barcelona per maridatge.

Maridatges

1-Vèrs 1038 dab Uc V de Lusinhan, dab qui avó:

 Uc VI de Lusinhan (1039-1101), senhor de Lusinhan.

Lo maridatge qu'estó anullat per rasons de consanguinitat. 

2-Lo 1040 dab Ponç III de Tolosa, dab qui avó:

 Guilhèm IV de Tolosa.
 Raimon IV de Tolosa.
 Almòdis de Tolosa, maridada lo 1066 dab Pèire I de Melguèlh, comte de Melguèlh.

3-Lo 1052 dab Raimon Berenguièr I de Barcelona, dab qui avó:

 Raimon Berenguièr II (1053-1082), comte de Barcelona.
 Berenguièr Raimon II (1053-1097), comte de Barcelona.
 Agnès de Barcelona (vèrs 1056-1071), maridada lo 1070 dab lo comte Guigo VII d'Abon.
 Sança de Barcelona (vèrs 1057-1095), maridada vèrs lo 1069 dab Guilhèm I de Cerdanha, comte de Cerdanha e Berga.

Biografia

Quan èra enqüèra la hemna de Ponç, lo 1052 huejó a Barcelona desempuish Narbona dab l'ajuda d'ua flòta enviada per l'emir de Tortosa, tà's maridar dab Raimon Berenguièr de Barcelona. Los dus esposats qu'apareishen dab sons hilhs bessons hens ua carta l'an seguent. Lo papa Victor II los escomengè a causa d'aqueth maridatge dinc en 1065. 

Lo maridatge dab lo comte de Barcelona que balhè a Raimon Berenguièr drets sus Lengadòc e hasó mei hòrtas las relacions enter la Casa de Barcelona e los territòris occitans. Almòdis que conservè tanben bons contactes dab los sons diferents marits e los sons nombrós mainatges; lo 1066, que la podem véder a Tolosa per lo maridatge de la soa hilha. 

Raimon Berenguièr I qu'avèva un hilh, Pèire Raimon, d'un maridatge anterior, qu'èra lo lor eretèr. Almòdis qu'assagè de'u remplaçar peus lors dus hilhs bessons; Pèire Raimon que l'assassinè en 1071. Aqueste, donc, qu'estó deseretat e exiliat peu crime. Quan Raimon Berenguièr I morí en 1076, Barcelona qu'estó governada per Raimon Berenguièr e Berenguièr Raimon, tots dus hilhs d'Almòdis.

Ligams extèrnes

https://web.archive.org/web/20071122044634/http://www.tvcatalunya.com/historiesdecatalunya/reportatges/rep169930840.htm

categoria:Comte de Tolosa
categoria:Dinastia de Barcelona
Categoria:Naissença en 1020 
Categoria:Decès en 1071
categoria:Nòble de l'Edat Mejana